“ຮັກ​ຂ້າມ​ຂອບ​ຟ້າ” - ກ໊ອກ ສຸຣິຍະ​ເດດ
ຊຸດ Mix Six ​ນີ້ ໄດ້ຮວມຜົນງານ​ເພງ​ ທີ່​ແຕ່ງ​​ໂດຍ ກ໊ອກ ສຸຣິຍະ​ເດດ ຊຶ່ງຈຸດປະສົງ​ແມ່ນ​ຢາກ​ຈະສືບ​ສານ ຕໍານານ​ເພງ​ລາວ ​ໄວ້​ໃຫ້​ຄົນຮຸ່ນໃໝ່.
ໃນລາຍການສຽງເພງຈາກແດນໄກຂອງ VOA ໃນຄໍ່າຄືນນີ້ ວັນນະສອນຈະນໍາສະເໜີເພງ ຊຸດໃໝ່ຂອງຫຼາຍນັກຮ້ອງທີ່ມາຮວ່ມກັນສ້າງຜົນງານດີໆເພື່ອສືບສານເພງລາວ ຊຶ່ງວ່າ ຈະເປັນນັກຮ້ອງທ່ານໃດແລະມາຈາກໃສແດ່ນັ້ນ ຂໍເຊີນເຂົ້າສູ່ລາຍການເພື່ອພິສູດດ້ວຍຕົວ ທ່ານເອງ ແລະວ່າເປັນນັກຮ້ອງທີ່ຕິດໃນລາຍຊື່ຂອງທ່ານບໍ່? ສະບາຍດີທຸກໆທ່ານ ຕາຍໆ ເດືອນສາມແລ້ວ ທາງນະຄອນຫຼວງ Washington DC ພີ້ ກໍຈະຢ່າງເຂົ້າລະດູໃບໄມ້ປົ່ງ ອາກາດກໍາລັງດີ ດອກສາກຸຣະ ກໍກໍາລັງຈໍ່ດອກເຜີຍໂສມ ໃຫ້ເຕັມດອກໃນໄວໆນີ້ ຖ້າທ່ານໃດຢາກມາຊົມເທດສະການດອກສະກຸຣະ ກໍໃຫ້ມາທ້າຍ ເດືອນນີ້ ເພາະປີນີ້ ບານໄວ ຍ້ອນບໍ່ໜາວຫຼາຍ ພ້ອມດຽວກັນນີ້ ວັນນະສອນຂໍນໍາສະເໜີ ຜົນງານເພງຂອງການຮວມຕົວຂອງ 6 ໃນຊຸດ Mix Six ເພາະໄດ້ຮວມຜົນງານເພງທີ່ແຕ່ງ ຂຶ້ນມາໂດຍ ອ້າຍ ສິນລະປິນລາວຈາກການາດາ ຊຶ່ງທາງເຮົາໄດ້ສໍາພາດ ກ່ຽວກັບຈຸດປະສົງຂອງການທີ່ຢາກສືບສານ ຕໍານານເພງລາວ ໄວ້ໃຫ້ຄົນຣຸ່ນຫຼັງໄດ້ຈົດຈໍາ ແລະຮັບຮູ້ເພງລາວຕໍ່ໆໄປ ຊຶ່ງວັນນະສອນຈະນໍາບົດສໍາພາດຂອງຜູ້ກ່ຽວ ພ້ອມທັງນັກຮ້ອງ ສາວງາມ ລາວຝຣັ່ງ ມາຝາກທ່ານຜູ້ຟັງໃນລາຍການສຽງເພງ ຈາກແດນໄກ ແຕ່ກ່ອນອື່ນ ຕ້ອງພາທ່ານໄປຟັງເພງຂອງອ້າຍກ໊ອກ ກ່ອນໃນບົດເພງ ໂດຍ ຍັງມີເພງມ່ວນໆໃນຊຸດນີ້ທີ່ຢາກຈະແນະນໍາ ແຕ່ຄົງຈະຕ້ອງທະຍອຍ ຈັດໃຫ້ ມີທັງໝົດຕັ້ງ 16 ເພງແນະ ຫາຊື້ໄດ້ຕາມ website ເພງລາວຕ່າງໆຄົງອອກຂາຍແລ້ວ ໃຫ້ຕິດຕໍ່ທາງ internet ກໍໄດ້ ທີ່ ອ້າຍເອົາຂໍມອບເພງຂອງ  ໃຫ້ຟັງໄປກ່ອນ ຂໍຈັດມອບໃຫ້ແດ່ທຸກໆທ່ານທີ່ຮັກດຽວໃຈດຽວ ແລະຫວັງວ່າທ່ານຜູ້ຟັງຄົງຈະພໍໃຈບໍ່ຫຼາຍກໍໜ້ອຍ ໂດຍ ຂໍມອບເພງ  ຊຶ່ງເປັນເພງໝູ່ທີ່ຮວມເອົາ 6 ສິນລະປິນຈາກ 3 ທະວີບມາຮວມກັນອັນມີ ກ໊ອກ ສຸຣິຍະເດດ, ວີນາ ສະຫວັນ ຈາກ ການາດາ, ຈັນດາຣາ ຊະນະນິກອນ ແລະຣັດຕະນາ ຈາກ ຝຣັ່ງ ເຈເດນ ຈາກ ສະຫະລັດແລະ ສິດທິພອນຈາກ ສປປລາວ ເພງນີ້ຄົງຈະພາໃຫ້ຫຼາຍໆທ່ານໄປເຄີ້ມໄປ ເຖິງເມືອງລາວພຸ້ນລະແລະຢ່າລືມກັບມາຟັງ ເພາະວ່າວັນນະສອນຈະນໍາເພງຂອງພວກສິນລະປິນຕາບອດໃນລາວມາຝາກທີ່ຜູ້ຟັງ ໃນໂອກາດໜ້າ ນອນຫລັບຝັນດີ ໂດຍ